Na začetku prireditve je nastopila Rebeka Dremelj s pesmijo "Vrag naj vzame", s katero je zastopala Slovenijo na Pesmi Evrovizije 2008. V spremljevalnem programu je nastopila še v duetu z Natalijo Verboten, Helena Blagne je s štirimi tenorji (Blaž Gantar, Rusmir Redžić, Anže Petrač in Edvard Strah) zapela znano uspešnico "Caruso", kot posebni gost pa je nastopil tudi Dima Bilan, zmagovalec Pesmi Evrovizije 2008.